Norske Tom Nordlie bliver ikke Erik Hamréns afløser som træner i den danske mesterklub AaB, selvom den norske avis Verdens Gang tirsdag sendte Nordlie til det nordjyske.

AaB leder fortsat med lys og lygte efter en afløser for Erik Hamren som er rejst til norske Rosenborg. - Jeg kender godt Tom Nordlie, og han bliver ikke træner i AaB, siger AaB sportsdirektør Lynge Jakobsen til TV2 Sporten. Lynge Jakobson siger desuden, at han har en træner klar, men det vil han ikke kommentere yderligere. /ritzau/